Parton, Dumfries an Gallowa

**Parton** is a clachan situatit on the baunks o the River Dee in the historical coonty o Kirkcoubrieshire, Dumfries an Gallowa, Scotland. 

## Namely biggins

Parton Row is the name o cots rebuilt in 1901 bi the laird, Benjamin Rigby Murray, o Parton Hoose. Ane wis uised as a leebrary an readin room. The clock tour wis addit tae an existin byre bit later convertit til a steamie. In later years the biggin nearist the haw wis the veelage shap an post office, an wish the hame o Sam Callander (1992-2012) that devotit a muckle o his lilfe tae promuivin the memory o James Clerk Maxwell.

Murray built an aw the veelage haw in 1908 wi the motto ower the entry "*Floreat Partona*"

Parton railwey station wis pairt o the Portpatrick and Wigtownshire Joint Railway line, bit closed in 1965. The station biggin wis convertit til a preevat hoose.

## Parton Kirk

Parton Kirk is bi Walter Newall an wis built in 1832-3. O the auld kirk o circa 1593 anely the east gavel waw survives and serves as pairt o the buirial hainin o James Clerk Maxwell, his guidwife Katherine Clerk Maxwell, an the Rigby-Murrays o Parton. The aik poupit fae Auld Parton Kirk datit tae 1598 is noo in the National Museum o Scotland in Edinburgh. It beirs the initals "I.G." for John Glendonwyn o Patron, patron o the pairish kirk whase airms are includit in the cairved decorement.

Kenspeckle mathemical pheesicist James Clerk Maxwell bade at the nearby Glenlair Hoose. He wis famous for developin formulae governin electricity an magnetism as weel as the Maxwell-Boltzmann Distreebution in the kinetic theory o gases. He is commemoratit bi a moniment aside the Parton war memorial afore the kirk.

Buirit in the kirkyaird an aw is Maxwell's faither John Clerk Maxwell o Middlebie, an Elma Yerburgh (1864-1946) o the Thwaites Brewery faimily fae Blackburn, Lancashire that bade at nearby Barwhillanty. Buirit here an aw is Dr David Summers (1947-2009), pheesicist and poet o Napier University, Edinburgh.http://www.davidsummerstrust.org.uk/obituary/ https://www.scotsman.com/news/obituaries/david-summers-physicist-and-poet-1-768613  Dr Summers bade in Parton Row.

## Estates

* Airds o Parton - bi Peddie an Kinnear, airchitects, 1884, umwhile hame o Sir Arthur Henniker-Hughan (1866-1925), MP for Gallowa.https://canmore.org.uk/site/183736/airds-of-parton-house?display=collection&GROUPCATEGORY=1 

* Barwhillanty - bi airchitect A Thompson, 1887, hame o the Yerburghs o the Daniel Thwaites breein faimily.https://canmore.org.uk/site/208721/barwhillanty-lodge 

* Glenlaggan - hame o the Sanderson faimily, stuid o an heich blet leukin ootower Loch Ken, demolisht 1950s

* Glenlair - hame o James Clerk Maxwell. Hoose bi Walter Newall, 1830, addeetions for Maxwell bi Peddie an Kinnear in 1884. Pairtial malafoustert bi fire in 1929, unnergaun restoration bi the Glenlair Trust.http://www.scottisharchitects.org.uk/building_full.php?id=215110

* Parton Hoose - umwhile the seat o the auld Catholic Glendonwyn faimly and lter the Rigby-Murrays. Veesitit bi Robert Burns an his freed John Syme on thair first Tour o Gallowa on 27 Julie 1793.http://www.burnsmuseum.org.uk/collections/object_detail/3.6162.a-c An 18t century big hoose, replace't wi a Victorian big hoose in 1884, demolisht 1966, a modren hoose is nou on the site. In the grunds is the remeens o the Catholic hamelt chaipel an priest's hoose.https://canmore.org.uk/site/64593/parton-house-roman-catholic-chapel 

## James Clerk Maxwell


File:JCM Grave-2.jpg|Heid-stane of James Clerk Maxwell, his paurents an his guidwife. It lies within the ruins of the Auld  Kirk in the buirial grund of Parton Kirk.
File:JCM Grave-1.jpg|Clerk Maxwell faimily heid-stane in detail.
File:JCM Memorial Stone-2.jpg|Memorial stane, on the richt is Sam Callander (1922 - 2012) o Parton, that devotit mickle o his life to promuivin the memory of Maxwell.
File:JCM Memorial Stone-1.jpg|Detail of memorial stane to James Clerk Maxwell afore Parton Kirk.
File:Parton Kirks and old graveyard. - geograph.org.uk - 672163.jpg|alt=Parton Kirk and auld graveyard.|Parton Kirk an auld kirk and kirkyaird
File:Parton Village Hall - geograph.org.uk - 1206434.jpg|Parton Village Hall
File:Murray's of Parton grave. - geograph.org.uk - 567732.jpg|Heid-stanes of the Rigby-Murrays in the buirial hainin at Parton Kirk.
File:Glenlair House - geograph.org.uk - 156704.jpg|Glenlair
File:Glenlair Bridge over the River Urr - geograph.org.uk - 175575.jpg|Glenlair Brig


## References

## External links

* Transcriptions an Photaes of Heid-stanes in Parton Kirkyaird
*https://canmore.org.uk/site/183736/airds-of-parton-house 
*https://canmore.org.uk/site/208721/barwhillanty-lodge 
*https://canmore.org.uk/site/200152/parton-house 
*https://canmore.org.uk/site/210446/glenlaggan-house 
*https://canmore.org.uk/site/208721/barwhillanty-lodge 
*http://www.scottisharchitects.org.uk/building_full.php?id=215110
*http://www.burnsmuseum.org.uk/collections/object_detail/3.6162.a-c
*http://www.davidsummerstrust.org.uk/obituary/
*https://www.scotsman.com/news/obituaries/david-summers-physicist-and-poet-1-768613